als_Latn dik_Latn sna_Latn
Kuvendi I Troshanit njihet për figurat që ka nxjerrë. Mjafton të përmendim mbledhjen e fundit të Këshillin Kombëtar të Restaurimit, nga ku dolën figura që lanë gjurmë në historinë dhe kulturën shqiptare. Emra si, At Gjergj Fishta, Ambroz Marlaskaj, Leon Kabashi, Shtjefën Gjeçovi, Pashko Bardhi. Në mbledhjen e fundit të Këshillit, iu dha statusi “Monument Kulture”.
Provinca Françeskane Shqiptare gjithnjë I ka kushtuar një vëmendje të madhe Kuvendit të Troshanit, sidomos për restaurimin dhe sistemin e saj. Kuvendi zotëron ambiente të brendshme të bollshme dhe shumë të përshtatshme për krijimin e një muzeu përkujtimor në nder të të gjithë figurave të ndritura françeskane shqiptare, duke u bërë kështu edhe një mundësi e shkëlqyer për turizëm kulturor.
Në këtë Kuvend u shkollua dhe më vonë shërbeu At Gjergj Fishta. Kuvendi i Troshanit ndodhet jo larg fshatit Fishtë, aty ku etërit françeskanë në vitin 1639 erdhën në shkrepat e këtij fshati të Zadrimës duke ngritur një Kishë dhe një shtëpi të të varfërve.
Më vonë, etërit françeskanë ishin ulur në vendin e tanishëm, ku me ndihmën e Austro-Hungarisë ndërtuan Kishën dhe Kuvendin në vitin 1857.
Në vitin 1880, u dha leja e hapjes së kolegjit (shkollës) në ketë Kuvend që u inaugurua më 14 prill 1882, nga misionarët: At Mariano Pizzochini prej Palmanova, (Udine) dhe At Gian Pierro Ferrari, prej Bergamo.
als_Latn als_Latn als_Latn als_Latn als_Latn